Estadio Azteca

Estadio Azteca (hispaania keeles: esˈtaðjo asˈteka), ametliku sponsori järgi tõttu tuntud ka kui Estadio Banorte, on jalgpallistaadion Mehhiko pealinnas Méxicos Coyoacáni linnaosas. See on Mehhiko jalgpalli kõrgliiga meeskondade Club América, Cruz Azuli ja Atlante ning Mehhiko jalgpallikoondise ametlik kodustaadion. Staadion asub 2200 meetri kõrgusel merepinnast. Võistlused Seda staadioni peetakse üheks maailma kuulsamaks jalgpallistaadioniks ning see on esimene, kus on toimunud kaks FIFA maailmameistrivõistluste finaali. 1970. aasta maailmameistrivõistluste finaal, kus Brasiilia jalgpallikoondis alistas Itaalia koondise 4:1, ja 1986. aasta maailmameistrivõistluste finaal, kus Argentina alistas Lääne-Saksamaa 3:2. Samuti võõrustas see staadion 1986. aasta veerandfinaalmängu Argentina ja Inglismaa vahel, kus Diego Maradona lõi nii "jumala käe värava" (värav ülestõstetud küünarnuki abil) kui ka "sajandi värava" (triblas mööda 5 väljakumängijast ja väravahist). Estadio Azteca on jalgpallistaadion maailmas, kus nii Pelé (1970) kui ka Diego Maradona (1986) on võitnud FIFA maailmameistrivõistlused, neid mõlemaid loetakse kõigi aegade parimate jalgpallurite hulka. Staadion oli ka 1968. aasta suveolümpiamängude ja 1971. aasta naiste jalgpalli mitteametlike maailmameistrivõistluste peamine võistluspaik. Staadionil viiakse läbi 2026. aasta FIFA maailmameistrivõistluste mänge, sealhulgas on avamäng, kus Mehhiko mängib Lõuna-Aafrika vastu. Estadio Azteca ainus staadion, mis on võõrustanud kolmede jalgpalli maailmameistrivõistluste mänge. Üritused Estadio Aztecal on toimunud ka maailmakuulsate esinejate kontserte. Nii on esinenud seal näiteks Michael Jackson (5 väljamüüdud kontserti 1993. aastal), Menudo (1983. aastal), U2 (2006. ja 2011. aastal), Luis Miguel (2002. aastal), Paul McCartney (2012. ja 2017. aastal), Elton John, Maná, Juan Gabriel, Gloria Estefan, Jaguares, Lenny Kravitz, NSYNC, kolm tenorit (Luciano Pavarotti, Plácido Domingo ja José Carreras) jt. Staadioni on kasutatud ka poliitikaüritusteks, sealhulgas Mehhiko presidendi Felipe Calderóni valimiskampaania lõpetamiseks 2006. aastal, samuti usuüritusteks, näiteks Jehoova tunnistajate kokkutulekuteks ja paavst Johannes Paulus II esinemiseks 1999. aastal. Viited